সংশ্লিষ্টরা জানান, বাকলিয়া এক্সেস রোড নগরীর সিরাজুদ্দৌল্লা সড়কের চন্দনপুরা মসজিদের বিপরীত পাশে ফায়ার সার্ভিস স্টেশনের পুকুরের পাড় ঘেঁষে ডিসি রোডের সাথে মিলিত হবে। ডিসি রোড থেকে বর্তমানে খালি পড়ে থাকা জায়গার উপর দিয়ে সোজা চলে যাবে শান্তিনগর মোড়ে। সেখানে একটি জংশন হবে। ওই জংশন থেকে ৬০ ফুট চওড়া বাকলিয়া এক্সেস রোড একটু উত্তর–পশ্চিম কোণে বেঁকে বগার বিল, সৈয়দশাহ রোড অতিক্রম করে বাকলিয়া থানার পাশ দিয়ে শাহ আমানত সেতু সংযোগ সড়কের সাথে মিলিত হবে।